CELEX: 32004R1018
Language: da
Date: 2004-05-25 00:00:00
Title: Kommissionens forordning (EF) nr. 1018/2004 af 25. maj 2004 om fastsættelse af de mængder råtobak, der kan overføres til en anden sortsgruppe i forbindelse med garantitærsklen for 2004-høsten i Tyskland, Spanien, Frankrig, Grækenland, Italien og Portugal

26.5.2004   
            
            
               DA
            
            
               Den Europæiske Unions Tidende
            
            
               L 187/5
            
         
      KOMMISSIONENS FORORDNING (EF) Nr. 1018/2004
   af 25. maj 2004
   om fastsættelse af de mængder råtobak, der kan overføres til en anden sortsgruppe i forbindelse med garantitærsklen for 2004-høsten i Tyskland, Spanien, Frankrig, Grækenland, Italien og Portugal
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), særlig artikel 9, stk. 4, og
   ud fra følgende betragtninger:
   
               (1)
            
            
               Ved artikel 9 i forordning (EØF) nr. 2075/92 blev der indført en kvotaordning for de forskellige grupper tobakssorter. De enkelte kvoter blev fordelt på producenterne på grundlag af garantitærsklerne for 2004-høsten i bilag II til Rådets forordning (EF) nr. 546/2002 af 25. marts 2002 om fastsættelse af præmier og garantitærskler for tobak i blade efter sortsgruppe og medlemsstat for høsten 2002, 2003 og 2004 og om ændring af forordning (EØF) nr. 2075/92 (2). Efter artikel 9, stk. 4, i forordning (EØF) nr. 2075/92 kan Kommissionen bemyndige medlemsstaterne til at overføre garantitærskelmængder fra én sortsgruppe til en anden, hvis de påtænkte overoverførsler fra en sortsgruppe til en anden ikke medfører yderligere udgifter for EUGFL og ikke øger hver medlemsstats samlede garantitærskel.
            
         
               (2)
            
            
               Da denne betingelse er opfyldt, bør de medlemsstater, der har anmodet om nævnte overførsel, bemyndiges hertil.
            
         
               (3)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Råtobak —
            
         UDSTEDT FØLGENDE FORORDNING:
   Artikel 1
   For 2004-høsten bemyndiges medlemsstaterne til at overføre mængder fra en sortsgruppe til en anden ifølge bilaget til nærværende forordning inden fristen for indgåelse af dyrkningskontrakter som fastsat i artikel 10, stk. 1, i Kommissionens forordning (EF) nr. 2848/98 (3).
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. maj 2004.
      
         
            På Kommissionens vegne
         
         Franz FISCHLER
         
         
            Medlem af Kommissionen
         
      
   
   
      (1)  EFT L 215 af 30.7.1992, s. 70. Senest ændret ved forordning (EF) nr. 2319/2003 (EUT L 345 af 31.12.2003, s. 17).
   
      (2)  EFT L 84 af 28.3.2002, s. 4.
   
      (3)  EFT L 358 af 31.12.1998, s. 17.
   
      BILAG
      Garantitærskelmængder, som hver medlemsstat kan overføre fra en sortsgruppe til en anden sortsgruppe
      
                  Medlemsstat
               
               
                  Sortsgruppe, som overførslen foretages fra
               
               
                  Sortsgruppe, som overførslen foretages til
               
            
                  TYSKLAND
               
               
                  744,8 t dark air cured (gruppe III)
               
               
                  489,4 t flue-cured (gruppe I)
               
            
                  147,1 t light air cured (gruppe II)
               
            
                  SPANIEN
               
               
                  2 458,5 t dark air cured (gruppe III)
               
               
                  1 187,4 t flue-cured (gruppe I)
               
            
                  974,1 t light air cured (gruppe II)
               
            
                  FRANKRIG
               
               
                  2 593,5 t dark air cured (gruppe III)
               
               
                  1 364,7 t flue-cured (gruppe I)
               
            
                  763,7 t light air cured (gruppe II)
               
            
                  GRÆKENLAND
               
               
                  1 662 t light air cured (gruppe II)
               
               
                  10 111 t flue-cured (gruppe I)
               
            
                  4 361 t sun-cured (gruppe V)
               
            
                  6 718 t Kabak Koulak (gruppe VIII)
               
            
                  1 204 t Katerini (gruppe VII)
               
               
                  1 941 t Basmas (gruppe VI)
               
            
                  1 518 t Kabak Koulak (gruppe VIII)
               
            
                  ITALIEN
               
               
                  200,0 t sun-cured (gruppe V)
               
               
                  71,9 t flue-cured (gruppe I)
               
            
                  90,0 t light air cured (gruppe II)
               
            
                  100,0 t fire-cured (gruppe IV)
               
               
                  87,9 t flue-cured (gruppe I)
               
            
                  PORTUGAL
               
               
                  50,0 t light air cured (gruppe II)
               
               
                  39,9 t flue-cured (gruppe I)